كان في بلدتي نوعين ظاهرين من الشيوخ..شيوخ عشائر، وشيوخ شعائر..وانا بصراحة كنت اشوفهم لثنين مش لازمين ومش كثير مهمين للمدينة، فشيوخ العشائر بظهروش الا في الافراح، وشيوخ الشعائر بظهروش لا في الاتراح.. لكن والحق يقال انو الثانيين اقطع من الاوليين، لانهم دايمن لابدين بهالجوامع مثل اي موظف حكومي وادع ومش فايع، عمري ما شفت واحد فيهم جار هالمصلين وماخذهم رحلة سياحية دينية او اجتماعية، او ساير فيهم في هالارض لينظرو الى الجبال كيف سُرقَتْ..والى الارزاق كيف نهبت.. او واقف قدامهم للاحتجاج على اي فساد او تخريب يصيب العباد والبلاد.. بل يكتفون بالتجوال بهم في مملكة السماء وذكر مناقب الاموات..المهم انا مش موضوعي "رجال الدين اليوم" مع اني بوعدكم اتفضالهم شي يوم..وانكشلكم خباياهم نكش لما.